Ирландия успява да се класира за Световното през 2002 г. в Япония и Южна Корея благодарение и на многото добри мачове на Кийн. Той обаче не пропуска да си покаже рогата по време на тренировъчния лагер преди първенството, стигайки до скандал, наречен „Случката в Сайпан“, който води до отстраняването му от отбора. Още на първата тренировка Кийн недоволства, защото екипировката на отбора закъснява и тренировката е непълноценна, а игрището е като „паркинг“, а треньорът Мик Маккарти му е обещал, че скучните и непрофесионално проведени тренеровки от времето на Джак Чарлтън няма да се повтарят. След като на втория ден се скарва треньора на вратарите Пат Бонър и третия вратар Алан Кели, Кийн обявява, че е взел решение да се върне в Манчестър. Маккарти обаче успява да го убеди да остане. Страстите обаче се успокояват само за кратко време, защото малко след това Кийн дава интервю, в което изразява недоволствието си от условията в лагера и изброява причините, накарали го да иска да го напусне. Маккарти решава да го порицау пред отбора и треньорското ръководство, но Кийн не желае да си промени мнението, заявявайки, че в интервюто е казал само неща, които смята за истина и че ирландските фенове заслужават да знаят какво се случва в лагера. След това в типичен стил казва на треньора си какво мисли за него: